b'\n_START_ARTICLE_\n\xc3\x98sby Kirke\n_START_SECTION_\nKirkebygningen\n_START_PARAGRAPH_\nKirken best\xc3\xa5r oprindeligt af skib, kor og t\xc3\xa5rn. Senere tilbygninger inden middelalderens udgang er sakristi og kapel, hvor kapellet i dag benyttes som en del af koret. Kapellet (mod syd) er senere udbygget med et s\xc3\xa5kaldt benhus. Soklen er fremstillet af kl\xc3\xb8vet kamp medens materialet i \xc3\xb8vrigt er r\xc3\xb8de tegl. Koret dog r\xc3\xa5 kamp og enkelte fr\xc3\xa5dstensblokke fra den \xc3\xa6ldre kirke. I dag fremst\xc3\xa5r kirken hvidkalket og med blyt\xc3\xa6kket tag. Koret har kamtakket gavl med seks spidsbuede bl\xc3\xa6ndinger og trappefrisegesims over dobbelte savsnitsb\xc3\xa5nd. Nordsiden har aldrig haft vinduer, mod syd derimod tre store spidsbuede vinduer. Den velsk\xc3\xa5rne pr\xc3\xa6dikestol i ungren\xc3\xa6ssance er fra 1559.\n_START_SECTION_\nInventar\n_START_PARAGRAPH_\nKirkens orgel er bygget 1828 af Marcussen & S\xc3\xb8n og er af anselig st\xc3\xb8rrelse og passer godt til det store, h\xc3\xb8je rum, hvor det st\xc3\xa5r p\xc3\xa5 et pulpitur i vestenden. Tidligere altertavle  \xe2\x80\x93 nu oph\xc3\xa6ngt i koret \xe2\x80\x93 er et Getsemane-maleri af Adam M\xc3\xbcller 1826 i samtidig ramme (tidligere tavle fra 1614 er nu i Jegerup). D\xc3\xb8befonten fra 1200-tallet i granit og i romansk stil. D\xc3\xa5bsfadet, fra 1953, sk\xc3\xa6nket af familien Eriksen p\xc3\xa5 Sparlund. D\xc3\xa5bskanden, fra 1970, sk\xc3\xa6nket af familien Andersen, Nautrup. Alteret, fra 1995, udf\xc3\xb8rt af keramikeren Gerd Hiort Petersen. Kn\xc3\xa6faldet er tegnet af hendes mand Hans Munck Andersen. De 2 store alterstager er fra 1784. Lydhimlen er fra 1621. Det s\xc3\xa5kaldte korbuekruciks, som sidder umiddelbart over korbuen, er fra sidst i 1400-tallet. Madonna med barnet er ogs\xc3\xa5 fra 1400-tallet. Klingpung fra 1782. I kirken er oph\xc3\xa6ngt flere store epitafier: P\xc3\xa5 nordv\xc3\xa6ggen to, nemlig: Familien Bertelsen p\xc3\xa5 Sparlundg\xc3\xa5rd, 1729 (afbilledet herunder) og familien Engel, 1755.\n_START_SECTION_\nBilledgalleri\n_START_PARAGRAPH_\nKlik p\xc3\xa5 billederne for forst\xc3\xb8rrelse.'